נואה וונליי

נואה וונליי (באנגלית: Noah Vonleh; נולד ב-24 באוגוסט 1995) הוא כדורסלן אמריקאי, המשחק בקבוצת בוסטון סלטיקס מליגת ה-NBA, בעמדות הפאוור פורוורד והסנטר.

קריירת תיכונים ומכללות
וונליי נולד וגדל בעיר הייבריל שבמסצ'וסטס, ובגיל 15 עבר ללמוד בניו המפטון אשר בניו המפשייר. בשנתו האחרונה בקבוצת הכדורסל של "תיכון ניו המפטון" רשם ממוצעים של כ-17 נקודות ו-12 ריבאונדים למשחק, ובסיום העונה נבחר להשתתף במשחק מקדונלד'ס אול-אמריקן ובנייקי הופ סאמיט.

בשנת 2013 החל ללמוד באוניברסיטת אינדיאנה ולשחק בקבוצת הכדורסל שלה. בעונתו היחידה באינדיאנה הוביל את כל מחוז ה-Big Ten בריבאונדים למשחק – עם ממוצע של 9.0 – אליהם הוסיף ממוצעים של 11.3 נקודות ו-1.4 חסימות למשחק. בסיום העונה זכה בתואר הרוקי המצטיין של המחוז, וכן נבחר לחמישייה השלישית של העונה במחוז. במרץ 2014 הודיע כי החליט לעזוב את האוניברסיטה כבר לאחר עונה אחת, במטרה להעמיד את עצמו לבחירה בדראפט ה-NBA.

קריירה מקצועית
בדראפט ה-NBA 2014 נלקח וונליי בבחירה התשיעית, על ידי שארלוט הורנטס. בעונתו היחידה בשארלוט שותף ב-25 משחקים בלבד, וקלע 3.3 נקודות בממוצע למשחק.

לקראת עונת  נשלח יחד עם ג'רלד הנדרסון בטרייד לפורטלנד טרייל בלייזרס, בתמורה לניקולא באטום.

בפברואר 2018, לאחר כשנתיים וחצי בפורטלנד, הועבר וונליי בטרייד לשיקגו בולס.

ביולי 2018 חתם על חוזה לעונה אחת בניו יורק ניקס. לאורך עונתו היחידה עם הניקס פתח ב-57 משחקים, ורשם שיאי קריירה בממוצעי נקודות (8.4), ריבאונדים (7.8) ואסיסטים (1.9) למשחק. ב-25 בינואר 2019 קלע שיא קריירה של 22 נקודות במשחק מול ברוקלין נטס.

לקראת עונת  חתם על חוזה לעונה אחת במינסוטה טימברוולבס.

בפברואר 2020 הועבר לדנוור נאגטס במסגרת טרייד בין ארבע קבוצות, בו השתתפו גם אטלנטה הוקס ויוסטון רוקטס.

לקראת עונת  חתם על חוזה בשיקגו בולס, בה שיחק לתקופה קצרה בשנת 2018. בדצמבר 2020 חלה בנגיף הקורונה ושוחרר מהקבוצה, בטרם שיחק במדיה.

בפברואר 2021 חתם על חוזה בברוקלין נטס, אולם כעבור ארבעה משחקים שוחרר מהקבוצה.

בספטמבר 2021 עבר לשחק בקבוצת שאנגחאי שארקס מליגת העל הסינית.

סטטיסטיקות הקריירה

בעונה הסדירה של ה-NBA

בפלייאוף ה-NBA

קישורים חיצוניים

הערות שוליים

כדורסלנים אפרו-אמריקאים
כדורסלנים אמריקאים
מסצ'וסטס: כדורסלנים
כדורסלני אוניברסיטת אינדיאנה
בחירות דראפט של שארלוט הורנטס
כדורסלני שארלוט הורנטס
כדורסלני פורט ויין מאד אנטס
כדורסלני פורטלנד טרייל בלייזרס
כדורסלני שיקגו בולס
כדורסלני ניו יורק ניקס
כדורסלני מינסוטה טימברוולבס
כדורסלני דנוור נאגטס
כדורסלני ברוקלין נטס
כדורסלני שאנגחאי שארקס
כדורסלני בוסטון סלטיקס
אמריקאים שנולדו ב-1995